# Zmluva o nájme nebytových priestorov

## uzatvorená podľa § 663 a nasl. Občianskeho zákonníka a Zákona č.116/1990 Zb. o nájme a podnájme nebytových priestorov v znení neskorších predpisov

**Prenajímateľ:** Obec Kanianka

Sídlo :SNP 583/1, 972 17 KANIANKA

Štatutárny orgán: Ing. Ivor Husár, starosta obce

IČO : 00 518 239

DIČ : 2021160361

Bankové spojenie : VÚB, a.s., Prievidza

IBAN :SK 82 0200 0000 0031 4220 0757,

Mail:ocu.kanianka@stonline.sk,

kontakt : 046

(ďalej ako prenajímateľ**)**

**a**

 **Nájomca:** ........................

Sídlo :......................................

Štatutárny orgán: .................................

IČO.........................

DIČ : ...............................

Bankové spojenie

IBAN :....................................................

Mail:

Kontakt:

(ďalej ako nájomca )

**uzatvorili túto zmluvu o nájme nebytových priestorov:**

**Čl. I.**

**Predmet zmluvy a účel nájmu**

1. Prenajímateľ prenecháva na základe výsledku Obchodnej verejnej súťaže nájomcovi do nájmu nebytové priestory nachádzajúce sa **v podstavanej časti technického podlažia v obytnom dome U-1 v Kanianke na Školskej ulici č.p. 589 , vchod č.7 , zadný vstup, priestor sušiarne a rezervy** , v celkovej výmere 32,13 m2 , na pozemku registra „C“ KN, parc. č. 1674/313, zapísanej na LV č. 1098, **, k.ú. Kanianka**.
2. Nájom bude uzavretý za účelom zriadenia prevádzky .................................................., v súlade so živnostnenským listom nájomcu a podľa otváracích hodín odsúhlasených obcou. V prenajatých priestoroch bude nájomca vykonávať činnosti ..........................
3. Prenajímateľ prehlasuje, že je vlastníkom nebytového priestoru uvedeného v čl. I. ods. 1 tejto zmluvy.
4. Predmetom nájmu nie je zariadenie, ani poskytovanie služieb spojené s užívaním nebytových priestorov, ktoré si nájomca hradí samostatne.

**Čl. II.**

**Výška nájomného a úhrada za služby spojené**

##### s užívaním nebytového priestoru

1. Výška ročného nájomného za užívanie nebytových priestorov je stanovená na základe výsledku VOS (verejnej obchodnej súťaže) a ponuky nájomcu vo výške .......................... za 1m2/rok, čo predstavuje ..................................**€/rok** (slovom .........................EUR a ....................... centov) bez energií a služieb spojených s nájmom.

Nájomné sa bude počnúc rokom 2019 upravovať každoročne o výšku inflácie, vyhlásenú Štatistickým úradom SR a to vždy spätne s účinnosťou od 1.1. kalendárneho roka.

1. Zmluvné strany sa dohodli, že:
	1. nájomca bude uhrádzať nájomné **mesačne** predom, vždy k 20-mu dňu v predchádzajúcom mesiaci ,vo výške........................ **€** v prospech účtu prenajímateľa IBAN SK 82 0200 0000 0031 4220 0757, VÚB, a.s., Prievidza
	2. prvú platbu nájomného v zmysle tejto zmluvy za obdobie od  **1.8.2018 do 31.8.2018 uhradí**  **vo výške ..........€ v prospech účtu** prenajímateľa alebo priamo v hotovosti do pokladne obecného úradu najneskôr do 5.8.2018.
	3. ďalšie nájomné bude nájomca uhrádzať tak, aby bola výška nájomného pripísaná na účet prenajímateľa vždy najneskôr do 20. dňa predchádzajúceho mesiaca, za ktorý sa platba uhrádza;
	4. v prípade ukončenia nájmu nájomca uhradí nájomné za celý kalendárny mesiac bez ohľadu na deň ukončenia nájmu, pričom mesačná výška nájomného sa rovná 1/12 z výšky ročného nájomného.
2. Prenajímateľ bude uhrádzať pravidelne nájomné v zmysle príslušných ustanovení tejto zmluvy, ktorá je zároveň daňovým dokladom za účelom jej zaúčtovania do účtovnej evidencie nájomcu;
3. V stanovenej čiastke za nájomné nie sú zahrnuté náklady za energie ani služby, spojené s užívaním tohto nebytového priestoru.
4. Zmluvné strany sa dohodli, že prenajímateľ nebude poskytovať nájomcovi žiadne služby spojené s nájmom predmetných nehnuteľností a nájomca je povinný zabezpečiť si na vlastné meno a náklady odber elektrickej energie, tepla, teplej úžitkovej vody a iných služieb spojených s užívaním nehnuteľnosti (napr. poplatok za odpad, dane, poplatok za správu....) a to na základe osobitných zmlúv, ktoré za týmto účelom uzatvorí s jednotlivými dodávateľmi energii a služieb, predovšetkým so spoločnosťou Eko Energia s.r.o.
5. V prípade každého omeškania nájomcu s platením dohodnutého nájomného, môže prenajímateľ od nájomcu vymáhať zmluvnú pokutu vo výške jedného mesačného nájmu a to aj opakovane. Zmluvné strany výslovne prehlasujú, že zmluvnú pokutu nepovažujú za neprimerane vysokú a ani ju nepovažujú za zmluvnú pokutu dojednanú v rozpore s dobrými mravmi a nájomca sa zaväzuje túto zmluvnú pokutu uhradiť. Nájomca zároveň berie na vedomie, že v prípade omeškania s platením nájmu bude povinný uhradiť prenajímateľovi v zmysle § 369 ods. 1 a nasl. Obchodného zákonníka aj dohodnutý úrok z omeškania vo výške 10% / rok z dlžnej sumy a to za každý deň omeškania. V prípade, že dohodnutý úrok z omeškania bude nižší ako aktuálna sadzba úrokov z omeškania, ktorú ustanoví vláda Slovenskej republiky nariadením v zmysle §369 ods. 2 Obchodného zákonníka, úrok z omeškania je povinný nájomca prenajímateľovi uhradiť v zmysle § 369 ods. 2 a nasl. Obchodného zákonníka.
6. Zaplatením zmluvnej pokuty nie je dotknuté právo prenajímateľa na náhradu prípadnej škody a úrokov z omeškania.
7. Výška nájomného môže byť prenajímateľom každoročne upravovaná podľa ročnej miery inflácie za predchádzajúci kalendárny rok, meranej indexom spotrebiteľských cien podľa Štatistického úradu SR. Táto zmena bude realizovaná o plnú výšku inflácie, a to po vyhlásení indexu ŠÚ SR, a to spätne vždy k 1.1. roku, v ktorom bol index vyhlásený.
8. Po zverejnení ročnej miery inflácie písomne oznámi prenajímateľ výšku upraveného nájomného nájomcovi.
9. Nájomca je povinný dorovnanie nájomného z titulu inflácie podľa bodu 8. a 9. doplatiť najneskôr do 5-teho dňa nasledujúceho mesiaca po oznámení výšky zvýšeného nájomného prenajímateľom.

**Čl. IV.**

**DOBA NÁJMU**

1. Nájomný pomer sa uzatvára na dobu určitú od 1.8.2018 , do 31.7.2019, s trojmesačnou výpovednou lehotou, s možnosťou opakovaného nájmu.
2. Účastníci môžu ukončiť nájomný vzťah dohodou, ktorá musí byť uzatvorená písomne.
3. Ďalej zmluvné strany môžu vypovedať túto nájomnú zmluvu len z výpovedných dôvodov uvedených v § 9 zák. č. 116/1990 Zb. o nájme a podnájme nebytových priestorov.
4. Výpovedná doba je tri mesiace a počíta sa od prvého dňa mesiaca nasledujúceho po doručení výpovede.
5. Pri skončení nájmu je nájomca povinný odovzdať prenajímateľovi nebytové priestory najneskôr prvý pracovný deň po uplynutí výpovednej lehoty, resp. po skončení nájmu. O odovzdaní nebytových priestorov sa spíše zápisnica, ktorej jedno vyhotovenie dostane nájomca ako potvrdenie o prevzatí nebytových priestorov prenajímateľom. Dňom podpísania zápisnice o prevzatí predmetu nájmu prenajímateľom nájomca prestáva zodpovedať za nebytové priestory a prípadnú vzniknutú škodu na nebytových priestoroch. V prípade nesplnenia tejto povinnosti – neodovzdania nebytových priestorov prenajímateľovi uhradí nájomca prenajímateľovi zmluvnú pokutu vo výške 100,- € za každý začatý mesiac v ktorom mal nebytový priestor odovzdať a nevykonal tak.

**Čl. V.**

**Práva a povinnosti**

**prenajímateľa a nájomcu**

1. Zmluvné strany prehlasujú, že im je známy stav prenajímaných priestorov ku dňu uzavretia zmluvy a že prenajímané priestory uvedené v čl. I. zmluvy sú spôsobilé na obvyklé užívanie.
2. Prenajímateľ sa zaväzuje odovzdať nájomcovi predmet nájmu v stave spôsobilom na dohovorený účel, v tomto stave ho na svoje náklady počas platnosti tejto zmluvy udržiavať a zabezpečovať riadne plnenie služieb, ktorých poskytovanie je s udržiavaním predmetu nájmu spojené.
3. Po skončení nájmu je nájomca povinný prenajaté priestory odovzdať prenajímateľovi v takom stave, v akom ich prevzal od prenajímateľa s prihliadnutím na bežné opotrebenie, pokiaľ sa zmluvné strany nedohodnú inak.
4. Po ukončení nájmu je prenajímateľ oprávnený vypratať prípadne uskladniť majetok prenajímateľa nachádzajúci sa v predmete zmluvy na náklady nájomcu; ak takýto majetok bráni riadnemu užívaniu priestorov uvedených v čl. I., považuje sa to za neodovzdanie priestorov v zmluve dohodnutým spôsobom a postupuje sa podľa čl. IV. ods. 5 tejto zmluvy.
5. Nájomca môže vykonávať stavebné práce v prenajatých priestoroch len po predchádzajúcom písomnom súhlase prenajímateľa, a to na vlastné náklady. Na základe požiadavky prenajímateľa je nájomca povinný tieto stavebné úpravy pred odovzdaním predmetu nájmu odstrániť a priestor uviesť do stavu v akom sa nachádzal v čase jeho prevzatia nájomcom uvedeným v tejto zmluve.
6. Prenajímateľ je oprávnený vykonávať na predmete nájmu opravy a úpravy aj počas doby nájmu, ich výkon však nesmie rušiť nájomcu v užívaní.
7. Prenajímateľ sa zaväzuje zabezpečiť nájomcovi riadny a nerušený výkon jeho práva tak, aby bolo možné dosiahnuť účel tejto zmluvy.
8. Prenajímateľ, resp. ním poverená osoba je oprávnená vstúpiť do predmetu nájmu za účelom kontroly dodržiavania podmienok tejto zmluvy, prípadne vykonávania opráv a údržby, odpočtu meradiel a podobne, a to za prítomnosti nájomcu alebo ním poverenej osoby. Nájomca je však povinný neodoprieť prenajímateľovi vstup do predmetu nájmu.
9. Prenajímateľ nenesie zodpovednosť za stratu, poškodenie či inú ujmu na majetku nájomcu v predmete nájmu.
10. Nájomca je oprávnený užívať nebytový priestor len v rozsahu dohodnutom v zmluve.
11. Nájomca je povinný uhrádzať na vlastné náklady bežné opravy a údržbu, ktoré sú spojené s obvyklým udržiavaním nebytového priestoru. Zmluvné strany sa dohodli, že bežné opravy a údržba je nákladová položka, ktorá v jednotlivých prípadoch neprevýši 150 €.
12. Nájomca nie je oprávnený prenechať nebytový priestor, ani jeho časť do nájmu alebo podnájmu tretej osobe, a nie je oprávnený si naň zriadiť záložné právo, ani ho inak zaťažiť, či scudziť. Ak nájomca prenechá nebytový priestor do nájmu alebo podnájmu tretej osobe, je takáto zmluva neplatná a jedná sa v takomto prípade o hrubé porušenie zmluvných podmienok.
13. Nájomca je povinný bez zbytočného odkladu oznámiť prenajímateľovi potrebu väčších opráv, ktoré má prenajímateľ urobiť a umožniť prenajímateľovi vstup do priestorov nájmu na vykonanie týchto a iných nevyhnutných opráv.

 Nájomca zodpovedá prenajímateľovi za škody, ktoré vznikli na prenajatom majetku v prípade nesplnenia tejto jeho oznamovacej povinnosti.

1. Nájomca je povinný k vykonaniu všetkých, najmä však stavebných úprav a zmien nebytového priestoru, vždy vyžiadať predchádzajúci písomný súhlas prenajímateľa. Ak prenajímateľ takýto súhlas udelí, je nájomca oprávnený požadovať úhradu nákladov spojených s úpravou alebo so zmenou na prenajatom nebytovom priestore len v prípade, ak sa súčasne prenajímateľ udeleným súhlasom zaviazal nájomcovi tieto náklady uhradiť.
2. Nájomca zodpovedá za všetky povinnosti vyplývajúce z hygienických predpisov, predpisov o ochrane zdravia a bezpečnosti pri práci, ochrany majetku, požiarnej ochrany, ochrany životného prostredia, predpisov týkajúcich sa používania vyhradených technických zariadení, všeobecných záväzných nariadení obce a ostatných právnych noriem týkajúcich sa prevádzkovania predmetu nájmu.
3. Nájomca je povinný zabezpečovať poriadok a čistotu v prevádzke a pred prevádzkou, vykonávať opatrenia na odstránenie vody, snehu, ľadu, námrazy. V prípade úrazu z titulu zanedbania uvedených povinností zodpovedá za takto spôsobenú ujmu nájomca.
4. Nájomca zodpovedá za prípadné neoprávnené odbery energií a vody v prenajatých priestoroch. Za účelom zamedzenia neoprávnených odberov zodpovedá za technickú realizáciu.
5. Nájomca bude dodržiavať VZN a ostatné predpisy obce Kanianka.
6. Neoddeliteľnou súčasťou tejto zmluvy je zápisnica o odovzdaní a prevzatí prenajímaného nebytového priestoru nájomcom s popisom nebytového priestoru a jeho vybavenia a zariadenia a situačný plán, ktorý zabezpečí spoločnosť Eko Energia s.r.o.

**Čl. VI.**

**Záverečné ustanovenia**

1. Zmluvné strany sa dohodli, že zmeny a doplnky tejto zmluvy sa vykonajú v písomnej forme. Zmeniť alebo doplniť túto zmluvu možno len po odsúhlasení a pospísaní obidvomi zmluvnými stranami.
2. Zmluva je vyhotovená v 2 rovnopisoch. Každý z účastníkov zmluvy obdrží po 1 rovnopise. Zmluvu možno meniť len písomnými dodatkami, podpísanými oboma zmluvnými stranami.
3. Účastníci tejto zmluvy prehlasujú, že sú plne spôsobilí na právne úkony a ich právna spôsobilosť nie je obmedzená. V prípade, ak sa niektoré ustanovenia zmluvy stanú časom právne neúčinnými, pričom to ovplyvní celkovú platnosť zmluvy, zaväzujú sa zmluvné strany nahradiť neúčinné ustanovenia tejto zmluvy inými, ktoré svojím zmyslom a obsahom budú najlepšie odpovedať pôvodnému obsahu neúčinného textu, a to bez zbytočného odkladu.
4. Účastníci vyhlasujú, že zmluvu uzavreli slobodne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpisujú.
5. Právne vzťahy touto zmluvou neupravené sa riadia zákonom č. 18/1996 Z. z. o cenách a zákonom č. 116/1990 Zb. o nájme a prenájme nebytových priestorov, ako aj príslušnými ustanoveniami Občianskeho zákonníka a súvisiacimi právnymi predpismi.
6. Zmluva nadobúda platnosť dňom jej podpísania štatutárnymi zástupcami zmluvných strán a účinnosť dňom nasledujúcom po dni zverejnenia na webovom sídle prenajímateľa, ak v zmluve nie je účinnosť určená neskôr.

V Kanianke dňa

................................................. .................................................

 Prenajímateľ Nájomca